題大慈寺芍藥
作者：段義宗
朝代：唐

paragraphs: 浮花不與衆花同，爲感高僧護法功。
繁影夜鋪方丈月，異香朝散講筵風。
尋真自得心源靜，觀色非貪眼界空。
好是芳馨堪供養，天教生在釋門中。
（見後蜀何光遠《鑑誡錄》卷六。
）（《知不足斎叢書》二十二集第一百七十冊。
按《全唐詩》佚句卷僅存首二句。
此首句「浮花」，《全唐詩》作「此花」。
）。